Jakob Johann Hastfer

Krahv Jakob Johann Hastfer (11. detsember 1647 Tallinn – 24. detsember 1695 Riia) oli Liivimaa päritolu Rootsi riigitegelane ja sõjaväelane, feldmarssal (1690). Greiffenburgi krahv, Kostivere vabahärra, Vibyholmi, Sjöholmi, Claestorpi, Möllerö ja Siggesta isand.

Ta sai 3. märtsil 1678 Rootsi rüütelkonnas vabahärra tiitli (nr 240) ja 10. detsembril 1687 krahvitiitli (nr 31).Aadlivapid Ajalooarhiivis: Jacob Johann von Hastfer  Matrikel öfwer Swea rikes ridderskap och adel ... 1754, lk. 28

Ta oli 1686–1687 Liivimaa kuberner, 1687–1695 Liivimaa kindralkuberner ja 1690–1695 Tartu Ülikooli kantsler.August Wilhelm Hupel: Historisch-chronologisch-biographische Nachrichten von den liefländischen Generalgouverneuren, Gouverneuren und Statthaltern des Schlosses zu Riga zur königl. schwedischen Regierungszeit. / "Nordische Miscellaneen" St. 18-19, Riga: Hartknoch 1789, lk. 491 

Reformis Liivimaa kubermangu haldust, surus maha Liivimaa aadli vastupanu mõisate reduktsioonile, saatis laiali 15. septembril 1694. aastal vastuolude tõttu Rootsi kuningavõimuga Liivimaa maanõunike kolleegiumi.
Perekond
Tema vanemad olid Harjumaa meeskohtunik, Kostivere ja Udeva mõisnik, Ewold Hastfer (1596–1678) ja Emerentia Veronika von Mengden (1631–1676), kes oli Engelbrecht von Mengdeni (1587–1648) ja Velise mõisast pärit Margaretha Taube (1596–1668) tütar.Hastferid: Genealogisches Handbuch der baltischen Ritterschaften, Teil 2 Estland, Bd. 1, Görlitz, 1930, lk. 100-101 

Ta abiellus 1674 vabapreili Sigrid Gyllenstierna af Lundholmiga (1638–1700), kes oli kammerhärra ja vabahärra Johan Gyllenstierna af Lundholm (1597–1658) ja Christina Gyllenhorni tütar, ning riiginõuniku, erisaadiku ja vabahärra Göran (Jöran) Klasson Fleming af Liebelitzi (1628–1667) lesk. Abielust sündisid:
Ewold Hastfer (1675–1695), Namuri piiramisel Üheksaaastases sõjas hukkunud Rootsi ooberst;
Margaretha Elisabeth Hastfer (?–1703), 1694. aastast oobersti ja Menģele (Altenwoga) vabahärra Magnus Gustav von Mengdeni (1663–1726) esimene abikaasa;
Charlotte Hastfer (1670–1705), 1700. aastast ooberst Mauritz Posse af Säby ( –1724) abikaasa;
Anna Christina (1681–1762), Poltaava lahingus hukkunud oobersti ja vabahärra Carl Fredrik Meijerfeldti (1662–1709) abikaasa.

Tema abikaasa tütar esimesest abielust, Anna Katarina Fleming af Liebelitz (1658–1718), oli abielus krahv Nils Strombergiga.Genealogisches Handbuch der baltischen Ritterschaften, Teil 2 Estland, Bd. 1, Görlitz, 1930, lk. 109

Viited

Kirjandus
Agathon Hammarskjöld. "Grefve Jakob Johan Hastfer" / Bidrag till Livlands historia under Karl XI:s regering. / Historisk tidskrift, Stockholm 1888, lk. 231-266 (rootsi keeles)

Välislingid
Elulugu Nordisk familjebok (rootsi keeles)
Jakob Johan Hastpher Svenskt biografiskt handlexikonis (rootsi keeles)
Jacob Johann Hastferi korraldused Eesti Ajalooarhiivi fondides

Jacob Johann
Kategooria:Baltisaksa sõjaväelased
Kategooria:Rootsi feldmarssalid
Kategooria:Rootsi krahvid
Kategooria:Liivimaa kindralkubernerid
Kategooria:Tartu ülikooli kantslerid
Kategooria:Sündinud 1647
Kategooria:Surnud 1696